open-index/open-wikipedia-markdown huggingface dataset:
ტარასი კვარაცხელია

**ტარასი კვარაცხელია** (დ. 10 მარტი, 1889, ნაკიფუ, ახლანდელი წალენჯიხის მუნიციპალიტეტი — გ. 27 აგვისტო, 1951 თბილისი) — ქართველი აგრონომი. სოფლის მეურნეობის მეცნიერებათა დოქტორი (1936), პროფესორი (1946). საქართველოს მეცნიერებათა აკადემიის აკადემიკოსი (1941). საქართველოს მეცნიერების დამსახურებული მოღვაწე (1946). 

იკვლევდა სუბტროპიკული კულტურების დიფერენცირებული აგროტექნიკის, ნიადაგის ეროზიის და მის წინააღმდეგ ბრძოლის საკითხებს. შეისწავლა და გამოავლინა სუბტროპიკული კულტურების ახალი რაიონები; დაადგინა, რომ კონტინენტური სრულასაკოვანი ხეხილის ფესვთა სისტემა იკავებს რიგთშორისების მთელ ფართობს, სიღრმეში კი აქტიური ფესვების უმეტესი ნაწილი საშუალოდ 30 სმ-ზე ღრმად არ ვრცელდება. ამ გამოკვლევების საფუძველზე დამუშავდა ბაღის გაშენებისა და მოვლის აგროტექნიკა. 1912 წელს კვარაცხელია გვთავაზობს ატმის გამრავლების ახალ ხერხს — კურკით, საყოველთაოდ მიღებული კალმით მყნობის მაგივრად. აქვე იძლევა ატმის თესლით გამრავლების აგროტექნიკას და სამეგრელოში გავრცელებული ატმის საწარმოო ჯიშების აღწერას. აქვს რამდენიმე სახელმძღვანელო. სულ გამოქვეყნებული აქვს 80-ზე მეტი შრომა. მისი თანაავტორობით არის გამოცემული შრომა „მეჩაიეობა“ (1950), რომელიც თარგმნილია რუსულ და ჩინურ ენებზე.

დაჯილდოებულია ლენინის ორდენით, 3 შრომის წითელი დროშის ორდენით და მედლებით. მეცნიერული კვლევის გარდა იგი 25 წლის მანძილზე ნაყოფიერ პედაგოგიურ და საზოგადოებრივ მუშაობას ეწეოდა. მონაწილეობდა დიდი საბჭოთა ენციკლოპედიის შედგენაში და სხვა ცნობარული ხასიათის გამოცემებში.  

პ. კრასილნიკოვი აღნიშნავდა: 

## იხილეთ აგრეთვე 
* საქართველოს მეცნიერებათა აკადემია 

## თხზულებები 
* მანდარინის ბაღის მოვლა, ტფ., 1925; 
* ნიადაგის გადარეცხვა და წალეკვა ჩაის პლანტაციებზე, ტფ., 1933; 
* ჩაის ბუჩქი და მისი თანამგზავრი კულტურები, ტფ., 1936. 

## სქოლიო 
კატეგორია:დაბადებული 1889
კატეგორია:გარდაცვლილი 1951
კატეგორია:ქართველი აგრონომები
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:წალენჯიხის მუნიციპალიტეტში დაბადებულები
ტარასი
იოჰან VI (ანჰალტ-ცერბსტის მთავარი)

**იოჰან VI ფონ ანჰალტ-ცერბსტი** () — ანჰალტ-ცერბსტის მთავარი ასკანიების დინასტიიდან.

## ბიოგრაფია
იოჰანი იყო მთავარ რუდოლფისა და მისი მეორე მეუღლის, მაგდალენა ოლდენბურგის, გრაფ იოჰან XVI ფონ ოლდენბურგის ქალიშვილის ერთადერთი ვაჟი. ის დაბადებიდან მალევე გახდა ტახტის მემკვიდრე და მთავარ ავგუსტ ფონ ანჰალტ-პლოცკაუს მეურვეობის ქვეშ იყო.

ოცდაათწლიანი ომის დროს იოჰანი იმყოფებოდა ცერბსტში, კოსვიგსა და უიტენბერგში. 1633 წლიდან ის სწავლობდა თავისი ბიძის ანტონ გიუნტერ ფონ ოლდენბურგის სასახლის კარზე. ბარბის გრაფების გაქრობის შემდეგ იოჰანმა შეიძინა მიულინგენი, შემდეგ ვალტერნინბურგი, დორნბურგი და მეკერნი.

იოჰანი გარდაიცვალა 46 წლის ასაკში.

## ოჯახი
1659 წლის 16 სექტემბერს ჰოტორპის სასახლეში, იოჰანი დაქორწინდა სოფია ავგუსტა ფონ შლეზვიგ-ჰოლშტაინ-ჰოტორპიზე, ჰერცოგ ფრიდრიხ ჰოლშტაინ-ჰოტორპის ქალიშვილზე. ამ ქორწინებიდან დაიბადნენ:

* იოჰან ფრიდრიხი (1650—1651)
* გეორგი (1651—1652)
* კარლ ვილჰელმი (1652—1718), ანჰალტ-ცერბსტის მთავარი, დაქორწინდა პრინცესა სოფია ფონ საქსენ-ვაიზენფელზე (1654—1724)
* ანტონი (1653—1714), დაქორწინდა ავგუსტა ანტონია მარშალ ფონ ბიბერშტაინზე (1659—1736)
* იოჰან ადოლფი (1654—1726)
* იოჰან ლუდვიგ I (1656—1704), ანჰალტ-ცერბსტ დონბურგის მთავარი, დაქორწინდა კრისტინა ელეონორა ფონ ცაიჩზე (1666—1669)
* იოახიმ ერნსტი (1657—1658)
* მაგდალენა სოფია (1658—1659)
* ფრიდრიხი (1660)
* ჰედვიგა მარია ელეონორა (1662)
* სოფია ავგუსტა (1663—1694), დაქორწინდა ჰერცოგ იოჰან ერნსტ III საქსენ-ვაიმარის ჰერცოგზე (1664—1707)
* ალბრეხტი (1665)
* ავგუსტი (1666—1667)

## ლიტერატურა 
* Ferdinand Siebigk: Johann, Fürst von Anhalt-Zerbst. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 117 f.

კატეგორია:ასკანიები
კატეგორია:ანჰალტ-ცერბსტის მმართველები
კატეგორია:დაბადებული 1621
კატეგორია:გარდაცვლილი 1667
დასავლეთციმბირული ლაიკა

**დასავლეთციმბირული ლაიკა** () — ძაღლის ჯიში, რომელიც გამოყვანილია რუსეთში XIX საუკუნეში.

რუსული ლაიკებიდან ეს ყველაზე პოპულარული და გავრცელებულია. დასავლეთ ციმბირული ლაიკა გამოიყენება ისეთ ნადირზე სანადიროდ, როგორიცაა ჩრდილოეთის ირემი, ცხენირემი და დათვი. ასევე, კარგად გრძნობს თავს ტვირთის გადატანისას, რადგან ძალიან დიდი ფიზიკური ძალა გააჩნია. შეიძლება მისი გაწვრთნა წვრილ ნადირზე, ფრინველზე სანადიროდაც. დამოუკიდებელი ხასიათის მიუხედავად, დასავლეთ-ციმბირული ლაიკა კარგად ეგუება პატრონს, თუმცა ძნელად იტანს ქალაქის პირობებში ცხოვრებას და სიცხეს. მათგან ცუდი მოდარაჯეები დგებიან, რადგან ადამიანის მიმართ სიბრაზეს არ გრძნობენ.

დასავლეთ ციმბირული ლაიკის ბალნის შეფერილობა შეიძლება იყოს თეთრი, შავი-თეთრით, მურა-ჟღალი, შავი. ყურებზე ხშირი სითბოიზოლირებადი ბალანი აქვს, ძლიერ თათებზე სქელი კანია, პატარა ყავისფერი თვალები კეთილგანწყობით იყურებიან.

## რესურსები ინტერნეტში
* დასავლეთ ციმბირული ლაიკა  

კატეგორია:შპიცისმაგვარი ძაღლები ძაღლები
კატეგორია:რუსული წარმოშობის ძაღლის ჯიშები
არტეზიანულ-ნორმანდიული ბასეტი

**არტეზიანულ-ნორმანდიული ბასეტი** () — ძაღლის ჯიში, რომელიც გამოყვანილია საფრანგეთში XVI საუკუნეში.

ეს არც ისე მაღალი, მაგრამ სწორფეხა ძაღლი უფრო ფეხმარდი და პოპულარული ბასეტ-ჰაუნდის წინაპარია. მისი სამშობლოა არტუა და ნორმანდია. XX საუკუნეში ევროპაში მიმდინარე ომებმა მნიშვნელოვნად შეამცირეს ბასეტების რაოდენობა. თუმცა ლეპარუ დე კომბრეს წყალობით ეს ჯიში განადგურებას გადაურჩა. ბასეტი — ჩვეულებრივი ძაღლია, ოღონდ შეცვლილი პროპორციებით: მას შენარჩუნებული აქვს წინაპრებისათვის დამახასიათებელი სხეულის სიგრძე, თუმცა უფრო მსხვილი თავი, კიდურების დამოკლებული ძვლები და უფრო მსხვილი სახსრები აქვს. მისი პატარა სიმაღლე მონადირეს საშუალებას აძლევს ფეხით მიჰყვეს მას. XX საუკუნის დასაწყისისთვის ამ ჯიშში გამოიკვეთა ორო განსხვავებული ხაზი — მონადირე ძაღლები სწორი ფეხებით და ფეხმრუდი, გრძელყურა საგამოფენო ძაღლი-კომპანიონები. დაახლოებით 1900 წელს ფრანგმა ლეონ ვერიემ შეიმუშავა თანამედროვე სტანდარტი, რომელშიც გააერთიანა ორივე ხაზის ნიშნები. 

ეს ძაღლი მომხიბვლელი კომპანიონია, იგი თავს კარგად გრძნობს ქალაქშიც და სოფელშიც, მისი გაწვრთნა საკმაოდ ადვილია, კარგად ეწყობა ადამიანებს. მის ბეწვს განსაკუთრებული მოვლა არ სჭირდება. მისი შეფერილობა შეიძლება იყოს წითური-თეთრით, და სამფერი(შავი,წითური,თეთრი). რბილი ნაზი ყურები გრძელია და ნაკეცებად ჰკიდია, გრძელი კუდი ბოლოსკენ ვიწროვდება, დიდ თვალებს სერიოზული გამოხედვა ახასიათებს. არტეზიანულ-ნორმანდიული ბასეტი კარგად იტანს ცივ კლიმატს, კარგად ეგუება ბავშვებს და სხვა ძაღლებს, ცუდი მოდარაჯეა.

## რესურსები ინტერნეტში
* არტეზიანულ-ნორმანდიული ბასეტი  

კატეგორია:მეძებარი ძაღლები
კატეგორია:ფრანგული წარმოშობის ძაღლის ჯიშები
პოდენკო კანარიო

**პოდენკო კანარიო** () — ძაღლის ჯიში, რომელიც გამოყვანილია ესპანეთში ანტიკურ ხანაში.

პოდენკო კანარიო პოდენკო იბისენკოს უახლოესი ნათესავი და სამ პორტუგალიურ პუდენკოს შორის ყველაზე მსხვილია. იბერიის ნახევარკუნძულიდან კანარის კუნძულებზე ის მხოლოდ უკანასკნელი 400 წლის წინ მოხვდა. შესაძლოა ის იმ უძველესი ძაღლების შთამომავალია, რომლებიც ესპანეთში შუაზღვისპირელმა ვაჭრებმა ჩამოიყვანეს. ნადავლის ძებნისას ეს ძაღლი იყენებს სმენას და ყნოსვას ზუსტად ისე, როგორც მხედველობას, რაც მწევრისთვის უჩვეულოა. კანარის კუნძულების ვულკანურ ნიადაგზე სამუშაოდ ძაღლის ადაპტაცია — ძაღლის ქცევის საოცარი მოქნილობის მაჩვენებელია, ანუ შესაძლებელია ფუნციების ცვლილება, რათა მოხდეს იმ პირობებთან შეგუება, რომელშიც ბიოლოგიური სახეობა მოხვდა.

პოდენკო კანარიოს აქვს ოდნავ წაგრძელებული, დაკუნთული კისერი, ვიწრო და ღრმა მკერდი, გრძელი, სწორი ფეხები, პატარა თვალები, გრძელი, ვიწრო თავი, დიდი ყურები. ბალანი გლუვია, მოკლე და უხეში, შეიძლება იყოს ოქროსფერ-თეთრი, ჟანგისფერ-ნარინჯისფერი, ბალანს განსაკუთრებული მოვლა არ სჭირდება. პოდენკო კანარიო კარგად უძლებს სიცხეს, ძნელად იწვრთნება, ვერ ეგუება ქალაქის პირობებში ცხოვრებას. სჭირდება დამატებითი ფიზიკური დატვირთვა. 

## რესურსები ინტერნეტში
* პოდენკო კანარიო 

კატეგორია:პრიმიტიული ძაღლები
კატეგორია:ესპანური წარმოშობის ძაღლის ჯიშები
იბერ-ინფო

**შპს იბერ-ინფო** — პროგრამული პროდუქტის რეალიზატორი საქართველოში.

## ისტორია
კომპანია დაფუძნდა 1997 წელს. იმავე წელს გააფორმა სადილერო ხელშეკრულება **„ინფო ბუღალტერის“** მწარმოებელ ფირმა „Информатик“-თან. კომპანიამ მალევე გამოუშვა „ინფო ბუღალტერის“ ქართული ვერსია, რომელმაც მალევე დაიკავა თავისი ადგილი ბაზარზე. 2007 წელს შპს „იბერ-ინფოს“ მიენიჭა „ინფო ბუღალტერის“ დისტრიბუციის ექსკლუზიური უფლება სომხეთსა და აზერბაიჯანში. ამჟამად კომპანია მუშაობს „ინფო ბუღალტერის“ სომხური ვერსიის შექმნაზე.

კომპანია დღესდღეობით ორი პროგრამული პროდუქტის უზრუნველყოფითაა დაკავებული. ესენია:
* საბუღალტრო პროგრამა - **ინფო ბუღალტერი**.
* იურიდიული პროგრამა - **ინფო კონსულტანტი**.

## რესურსები ინტერნეტში
* იბერ-ინფო

კატეგორია:საბუღალტრო პროგრამები
კატეგორია:საქართველოს კომპანიები
ქართული პროგრამული სისტემები (GSS)

**შპს ქართული პროგრამული სისტემები** (GSS) — ქართული კომპანია, რომელიც საქართველოში აწარმოებს და ყიდის ქართულ პროგრამულ უზრუნველყოფას. 

ორგანიზაციის მიზანია დაეხმარობს კერძო პირებსა თუ სხვადასხვა ორგანიზაციებს, როგორც საქართველოს ისე მსოფლიო ბაზარზე მოახდინონ ბიზნესს პოტენციალის სრული რეალიზირება. 

კომპანია ბაზარზე წარმოდგება მისი ორი ძირითადი პროდუქტით **SuperFin** და **GSS კოდექსით**, რომლითაც ხდება ბაზრის ორი სეგმენტის - ბუღალტრებისა და იურისტების უზრუნველყოფა. 

**SuperFin**- საბუღალტრო აღრიცხვის სრული ავტომატიზაცია, რომლითაც სრულად და მარტივად ეწყობა ნებისმიერი ფირმის ან საწარმოს საბუღალტრო საქმიანობა.

**GSS კოდექსი** - საქართველოში მიღებული საკანონმდებლო და კანონქვემდებარე აქტების ყველაზე დიდი ონლაინ ბიბლიოთეკა.

## რესურსები ინტერნეტში
* GSS-ის ოფიციალური გვერდი

კატეგორია:საქართველოს კომპანიები
კატეგორია:საბუღალტრო პროგრამები
კლინტ დემპსი

**კლინტ დემპსი** (; დ. 9 მარტი, 1983, ნეკოდოუჩესი) — ყოფილი ამერიკელი ფეხბურთელი. ძირითადად ასპარეზობდა პრემიერ-ლიგაში. უკანასკნელად თამაშობდა ამერიკულ კლუბ „სიეტლ საუნდერსში“.

მონაწილეობა აქვს მიღებული მსოფლიოს 2006, 2010 და 2014 წლის ჩემპიონატებზე. დემპსის მსოფლიო ჩემპიონატებზე გატანილი აქვს ოთხი გოლი და ამ მაჩვენებლით ამერიკელთაგან ჩამორჩება მხოლოდ ლინდონ დონოვანს, რომელსაც ერთით მეტი გოლი აქვს გატანილი. ამავდროულად, ის არის პირველი ამერიკელი ფეხბურთელი, რომელმაც მიყოლებით სამ მუნდიალზე შეძლო გოლის გატანა. დემპსიმ კლუბთან ერთად შეძლო 2016 წლის კონფედერაციის თასი ფინალში გასვლა, თუმცა ბრაზილიის ნაკრებთან დამარცხდა. იგი მიჩნეული ყველა დროის საუკეთესო ამერიკელ ფეხბურთელად.

აკლუბო
;ნიუ-ინგლენდ რევოლუშენი
*MLS-ის თასი: ფინალისტი 2005, 2006

;ფულემი
*უეფა-ს ევროპა ლიგა: ფინალისტი 2009–10

;სიეტლ საუნდერსი
*Supporters’ Shield: 2014
*აშშ-ის ღია თასი: 2014
*MLS-ის თასი: 2016, ფინალისტი 2017

;სანაკრებო
*ფიფა-ს კონფედერაციის თასი: ფინალისტი  2009
*კონკაკაფის ოქროს თასი: 2005, 2007, 2017, ფინალისტი 2011

## რესურსები ინტერნეტში
*MLS player profile
*
*Premier League profile 
*

## სქოლიო
კატეგორია:დაბადებული 9 მარტი
კატეგორია:დაბადებული 1983
კატეგორია:ირლანდიელი ამერიკელები
კატეგორია:ამერიკელი ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:ფულემის ფეხბურთელები
კატეგორია:პრემიერ ლიგის ფეხბურთელები
კატეგორია:ნიუ-ინგლენდ რევოლუშენის ფეხბურთელები
კატეგორია:სიეტლ საუნდერსის ფეხბურთელები
კატეგორია:MLS-ის ფეხბურთელები
კატეგორია:2005 წლის კონკაკაფის ოქროს თასის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2007 წლის კონკაკაფის ოქროს თასის ფეხბურთელები
კატეგორია:2009 წლის ფიფა-ს კონფედერაციის თასის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2011 წლის კონკაკაფის ოქროს თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2015 წლის კონკაკაფის ოქროს თასის ფეხბურთელები
კატეგორია:2017 წლის კონკაკაფის ოქროს თასის ფეხბურთელები
კატეგორია:ცოცხალი ადამიანები
კატეგორია:ტეხასში დაბადებულები
ახალგვინეური მომღერალი ძაღლი

**ახალგვინეური მომღერალი ძაღლი** () — ძაღლის ჯიში, რომელიც გამოყვანილია ახალ გვინეაში უძველეს ხანაში.

ეს ძაღლი 10-15 ათასი წლის წინ აზიატური მგლის მოშინაურების შედეგად გაჩენილი უძველესი ცხოველების ახლო ნათესავია. XIX საუკუნეში მკვლევარებმა აღწერეს ახალი გვინეის სოფლებში მცხოვრები ძაღლები: ზოგან ძაღლები ძალიან უყვარდათ, ზოგან კი არც ისე კარგად ექცეოდნენ. XX საუკუნის დასაწყისისთვის ჩამოყვანილ ძაღლებთან შეჯვარების გამო ახალგვინეური ძაღლი თითქმის მთლიანად განადგურდა. თუმცა, 1950-იან წლებში, სამხრეთის მთების მდელოებზე დაიჭირეს ორი წმინდასისხლიანი ძაღლი და სიდნეის ზოოპარკში გააგზავნეს. 1970-იან წლებში ძაღლების კიდევ ერთი წყვილი დაიჭირეს ინდონეზიის შემადგენლობაში შემავალ ახალგვინეურ პროვინცია ირან ჯაიაში. ევროპასა და ამერიკაში არსებული პრაქტიკულად ყველა მომღერალი ძაღლი ამ ორი წყვილის შთამომავალია.

ამ ძაღლს ახასიათებს უნიკალური, საოცრად საწყალი, მონოტონური ყმუილი. მისი ბეწვი ჟღალის სხვადასხვა ფერისაა. მცირე ზომის, მოძრავი ყურები თვალების დონეზეა. თათებზე ბეწვი ყოველთვის თეთრია. დინგოსთან შედარებით უკეთ განვითარებული ყბები აქვს. ახალგვინეური მომღერალი ძაღლი ცუდად ეგუება ქალაქის პირობებში ცხოვრებას, სჭირდება დიდი ფიზიკური დატვირთვა, მისი გაწვრთნა ადვილია, ვერ ეგუება სხვა ძაღლებთან ცხოვრებას, კარგად იტანს სიცხეს.

## რესურსები ინტერნეტში
* ახალგვინეური მომღერალი ძაღლი 

კატეგორია:ახალ გვინეური წარმოშობის ძაღლის ჯიშები
კატეგორია:პრიმიტიული ძაღლები
ქანაანის ძაღლი

**ქანაანის ძაღლი** (, *კელევ კნაანი*) — ძაღლის ჯიში, რომელიც გამოყვანილია ისრაელში უძველეს ხანაში.

ქანაანის ძაღლი საუკუნეების განმავლობაში ცხოვრობდა შუა აღმოსავლეთში. 1930-იან წლებში ებრაელმა კინოლოგმა რუდოლფინა მენცელმა იერუსალიმში განახორციელა სელექციის პროგრამა, რის შედეგადაც გაჩნდა თანამედროვე მრავალმიზნობრივი ჯიში. თავდაპირველად ნეგევის უდაბნოს ბედუინები ქანაანის ძაღლს მეცხვარისა და მოდარაჯის სახით იყენებდნენ. თანამედროვე ჯიში, რომელიც 1930-იან წლებში მიიღეს, საოცრად მრავალმიზნობრივი აღმოჩნდა. მეორე მსოფლიო ომის დროს რამდენიმე ქანაანის ძაღლი გაწვრთნეს ნაღმების აღმოსაჩენად. მეორე მსოფლიო ომის შემდეგ ამ ჯიშის ძაღლებს იყენებდნენ ბრმების გამცილებლებად. დღესდღეობით მათ იყენებენ ფარის დასაცავად, მოდარაჯედ, ადამიანის მოსაძებნად და გადასარჩენად. მიუხედავად იმისა, რომ ამ ძაღლს დამოუკიდებელი ხასიათი აქვს, ის კარგი მეგობარია.

თავის სამშობლოში ქანაანის ძაღლის პოპულარობა იზრდება, დღესდღეობით კი აშშ-შიც კი გავრცელდა. ქანაანის ძაღლს აქვს ფართო შუბლი, ძლიერი სხეული, მუქი თვალები, წაწვეტებული, მდგარი ყურები, ფუმფულა, ზურგისკენ დახვეული კუდი. ბალანი სწორი და უხეშია, განსაკუთრებული მოვლა არ სჭირდება, ბალნის შეფერილობა შეიძლება იყოს თეთრი, ქვიშისფერი, ყავისფერი, შავი. ქანაანის ძაღლი კარგად ეგუება სიცივეს და სიცხეს, ადვილად იწვრთნება, კარგად ეგუება ბავშვებს, კარგი მოდარაჯეა.

## რესურსები ინტერნეტში
* ქანაანის ძაღლი 

კატეგორია:პრიმიტიული ძაღლები
კატეგორია:ებრაული წარმოშობის ძაღლის ჯიშები
ბასენჯი

**ბასენჯი** () — ძაღლის ჯიში, რომელიც გამოყვანილია ცენტრალურ აფრიკაში უძველეს ხანაში.

მიუხედავად იმისა, რომ ბასენჯის ზუსტი წარმომავლობა უცნობია, მისი მსგავსი ძაღლის გამოსახულებები ნაპოვნია IV დინასტიის დროინდელ ეგვიპტურ სამარხებში. დღევანდელი ბესენჯები, არიან 1930-იან წლებში ზაირიდან ჩამოყვანილი ძაღლების შთამომავლები. ეს მშვიდი, დახვეწილი ძაღლი თბილი კლიმატის მქონე კონტინენტის აბორიგენია. მისი ჟღალისფერი ბალანი უზრუნველყოფს კარგ კონსიპირაციას გარემოსთან, ხოლო თეთრი ლაები სხეულზე და მოკლე ბალანი საშუალებას აძევს ადვილად გადაიტანოს სიცხე. ეს ფაქტორები, ასევე ის, რომ ნადირის დევნისას ბესენჯი არასდროს ყეფს, განაპირობებს მის მაღალეფექტურობას ნადირობისას. ყეფის ნაცვლად ბესენჯი უცნაურად ყმუის. 

ბასენჯის ბალნის შეფერილობა შეიძლება იყოს შავი-თეთრით, ჟღალი-თეთრით, შავი, ვეფხვისებრი. თავზე აქვს ნაოჭები, რაც გაკვირვებულ გამომეტყველებას აძლევს, მკერდი ზომიერად ღრმა და ფართოა, კისერი საკმაოდ გრძელი და დაკუნთულია, კუდი ზურგისკენაა დახვეული, მუქ-ყავისფერ თვალებს გამჭოლი მზერა ახასიათებს. ბასენჯი ადვილად ეგუება ქალაქის პირობებში ცხოვრებას. კარგად ეგუება სიცხეს და ბავშვებს. ძნელად იწვრთნება. ცუდი მოდარაჯეა. ვერ ეგუება სიცივეს.

## რესურსები ინტერნეტში
* ბასენჯი 

კატეგორია:პრიმიტიული ძაღლები
კატეგორია:აფრიკული წარმოშობის ძაღლის ჯიშები
სერგი დურმიშიძე

**სერგი ვასილის ძე დურმიშიძე** (დ. 27 თებერვალი, 1910,   საჩხერე — გ. 29 მაისი, 1989, თბილისი) — ქართველი ბიოქიმიკოსი, მცენარეთა ბიოქიმიისა და ტექნიკური ბიოქიმიის ერთ-ერთი ფუძემდებელი საქართველოში. ბიოლოგიის მეცნიერებათა დოქტორი (1952), პროფესორი (1952), საქართველოს მეცნიერებათა აკადემიის აკადემიკოსი (1955), საქართველოს მეცნიერების დამსახურებული მოღვაწე (1961), სსკპ წევრი 1939 წლიდან. დურმიშიძე 5 მონოგრაფიის, 300-ზე მეტი სამეცნიერო ნაშრომისა და 6 გამოგონების ავტორია. 

1954-1955 წლებში საქართველოს კპ ცკ-ის წევრი. საქართველოს სსრ IV-XI მოწვევების უმაღლესი საბჭოს დეპუტატი.

იგი წლების განმავლობაში იყო საქართველოს ბიოქიმიკოსთა საზოგადოების პრეზიდიუმის თავმჯდომარე. იყო მრავალი საპრობლემო საბჭოს, კომისიის, სამეცნიერო საბჭოს თავმჯდომარე და წევრი, სამეცნიერო საზოგადოებრივ-პოლიტიკური და კულტურულ-მხატვრული ჟურნალების სარედაქციო საბჭოების წევრი და საყურადღებო ნაშრომების ავტორი. მსოფლიო აღიარება ჰპოვა მისმა გამოკვლევებმა სპირტული დუღილის ბიოქიმიაში, ორგანული მჟავებისა და ამინომჟავების ცვლაში, ფლავონოიდების ქიმიასა და ბიოქიმიაში, ფენოლური ბუნების ქიმიური რეგულატორების მეტაბოლიზმში, ქსენობიოქიმიაში. 

დაკრძალულია მწერალთა და საზოგადო მოღვაწეთა დიდუბის პანთეონში. 

## იხილეთ აგრეთვე 
* საქართველოს მეცნიერებათა აკადემია 

## თხზულებები 
* Генезис молочной кислоты при естественном алкогольном брожении, "Биохимия", 1938, т. 3, № 3; 
* Триоза как акцептор водорода в процессе дезаминирования глутаминовой кислоты при алкогольном брожении, в кн.: Биохимия виноделия, вып. 2, М., 1948;
* Полифенолоксидаза винограда и ее роль в технологии виноделия, "Биохимия", 1950, т. 15, вып. 1;
* Дубильные вещества и антоцианы виноградной лозы и вина, М., 1955.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 129, თბ., 1994
## რესურსები ინტერნეტში
*სერგი დურმიშიძის ბიოგრაფია (IV მოწვევა)
*სერგი დურმიშიძის ბიოგრაფია (V მოწვევა)
*სერგი დურმიშიძის ბიოგრაფია (X მოწვევა)
*სერგი დურმიშიძის ბიოგრაფია (XI მოწვევა)
## სქოლიო
კატეგორია:დიდუბის პანთეონში დაკრძალულები
კატეგორია:დაბადებული 1910
კატეგორია:გარდაცვლილი 1989
კატეგორია:ქართველი ბიოქიმიკოსები
კატეგორია:საქართველოს მეცნიერებათა ეროვნული აკადემიის აკადემიკოსები
კატეგორია:თბილისის საპატიო მოქალაქეები (1987)
კატეგორია:საქართველოს სოფლის მეურნეობის მინისტრები
კატეგორია:საჩხერეში დაბადებულები
კატეგორია:საქართველოს სსრ-ის IV მოწვევის უმაღლესი საბჭოს დეპუტატები
კატეგორია:საქართველოს სსრ-ის V მოწვევის უმაღლესი საბჭოს დეპუტატები
კატეგორია:საქართველოს სსრ-ის VI მოწვევის უმაღლესი საბჭოს დეპუტატები
კატეგორია:საქართველოს სსრ-ის VII მოწვევის უმაღლესი საბჭოს დეპუტატები
კატეგორია:საქართველოს სსრ-ის VIII მოწვევის უმაღლესი საბჭოს დეპუტატები
კატეგორია:საქართველოს სსრ-ის IX მოწვევის უმაღლესი საბჭოს დეპუტატები
კატეგორია:საქართველოს სსრ-ის X მოწვევის უმაღლესი საბჭოს დეპუტატები
კატეგორია:საქართველოს სსრ-ის XI მოწვევის უმაღლესი საბჭოს დეპუტატები
კატეგორია:საქართველოს სსრ მეცნიერებათა აკადემიის აკადემიკოსები
ფეხბურთის ისტორიისა და სტატისტიკის საერთაშორისო ფედერაცია

მინი|220პქ|ორგანიზაციის ლოგო
**ფეხბურთის ისტორიისა და სტატისტიკის საერთაშორისო ფედერაცია** ( — IFFHS) — ორგანიზაცია, რომელიც იკვლევს ფეხბურთის ისტორიასა და სტატისტიკას. დაარსდა 1984 წლის 27 მარტს ლაიფციგში, ფიფა-ს გენერალური მდივნის, ჰელმუტ კეზერის დახმარებით. ორგანიზაციის შტაბ-ბინა მდებარეობს შვეიცარიის ქალაქ ლოზანაში.

## რესურსები ინტერნეტში 
*     .

## სქოლიო
კატეგორია:ფეხბურთის ორგანიზაციები
კატეგორია:ფეხბურთის ისტორია
კატეგორია:ორგანიზაციები ანბანის მიხედვით
ბერნჰარდ რიმანი

**გეორგ ფრიდრიხ ბერნჰარდ რიმანი** ( ; დ. 17 სექტემბერი, 1826 — გ. 20 ივლისი, 1866) — გერმანელი მათემატიკოსი. 

1846 წელს ჩაირიცხა გეტინგენის უნივერსიტეტში. 1847-1849 წლებში ისმენდა კარლ გუსტავ იაკობ იაკობისა და პეტერ გუსტავ ლეჟენ დირიხლეს ლექციებს ბერლინის უნივერსიტეტში. 1849 წელს დაბრუნდა გეტინგენში, სადაც დაუახლოვდა ვილჰელმ ედუარდ ვებერს, რომელმაც მას გაუღვიძა ინტერესი ბუნებისმეტყველების საკითხებისადმი. 

1857 წლიდან იყო გეტინგენის უნივერსიტეტის პროფესორი. 1851 წელს დაიცვა სადოქტორო დისერტაცია: „ერთი კომპლექსური ცვლადის ფუნქციის ზოგადი თეორიის საფუძვლები“, რომლითაც საფუძველი ჩაუყარა ანალიზური ფუნქციების თეორიის გეომეტრიულ მიმართულებას. რიმანის მიერ შემოღებულია ეგრეთ წოდებული რიმანის ზედაპირები, რომელთაც დიდი მნიშვნელობა აქვთ მრავალსახა ფუნქციების გამოკვლევის დროს. შეიმუშავა კონფორმული ასახვების თეორია და ამასთან დაკავშირებით მოგვცა ტოპოლოგიის ძირითადი ცნებები, შეისწავლა სხვადასხვა არის შიგნით ანალიზური ფუნქციების არსებობის საკითხი. 

რიმანის მიერ შექმნილი მეთოდები ფართოდ გამოიყენება ალგებრული ფუნქციებისა და ინტეგრალების თეორიაში, დიფერენცირებული განტოლებების ანალიზურ თეორიასა და რიცხვთა ანალიზურ თეორიაში. რიმანი იკვლევდა ფუნქციის ტრიგონომეტრიულ მწკრივად გაშლის საკითხს; ამასთან დაკავშირებით მოგვცა რიმანის აზრით, ინტეგრირების აუცილებელი და საკმარისი პირობა. რიმანმა შექმნა კერძოწარმოებულებიანი დიფერენცირებული განტოლებების ინტეგრირების მეთოდები. 

1854 წელს ცნობილ ლექციაში „ჰიპოტეზებზე, რომლებიც წარმოადგენენ გეომეტრიის საფუძვლებს“, წამოაყენა სხვადასხვა მათემატიკური სივრცის (მისი ტერმინით „მრავალსახეობის“) ცნების, მათ შორის ფუნქციონალური და ტოპოლოგიური სივრცის, ზოგადი იდეა. დაწვრილებით განიხილა ეგრეთ წოდებული რიმანის სივრცეები, რომლებიც წარმოადგენენ ევკლიდეს, ლობაჩევსკისა და რიმანის გეომეტრიების შესაბამისი სივრცეების ცნებათა განზოგადებას. ფიზიკური სივრცის მიმართ თავისი იდეების გამოყენების განხილვისას რიმანმა დასვა საკითხი მისი „მეტრიკული თვისებების მიზეზების“ შესახებ და თითქოს იწინასწარმეტყველა ის, რაც შემდეგ გაკეთდა ფარდობითობის ზოგად თეორიაში. რიმანის იდეებმა და მეთოდებმა დასახეს ახალი მიმართულებები მათემატიკაში და ფართო გამოყენება პოვა მათემატიკასა და ფიზიკაში.

## თხზულება 
* Gesammelte mathematische Werke und wissenschaftlicher Nachlass, 2 Aufl., N. Y., 1953. 

## რესურსები ინტერნეტში 
## ლიტერატურა 
## სქოლიო
კატეგორია:დაბადებული 1826
კატეგორია:გარდაცვლილი 1866
კატეგორია:გერმანელი მათემატიკოსები
სოლიდარული პასუხისმგებლობის საზოგადოება

**სოლიდარული პასუხისმგებლობის საზოგადოება** (სპს) — საზოგადოება, რომელშიც რამდენიმე პირი ერთობლივად, ერთიანი საფირმო სახელწოდებით ეწევა სამეწარმეო საქმიანობას და საზოგადოების ვალდებულებებისათვის კრედიტორების წინაშე პასუხს აგებს, როგორც სოლიდარული მოვალეები – მთელი თავისი ქონებით, პირდაპირ და უშუალოდ.
პარტნიორს შეუძლია უარი თქვას კრედიტორის მოთხოვნათა დაკმაყოფილებაზე, სანამ საზოგადოება უფლებამოსილია იდავოს გარიგებაზე, რომელიც საფუძვლად უდევს საზოგადოების ვალდებულებას. იგივე უფლება აქვს პარტნიორს მანამ, სანამ კრედიტორის მოთხოვნა შეიძლება დაკმაყოფილდეს საზოგადოების ვადამოსული საპირისპირო მოთხოვნის შესრულებით.

სოლიდარული პასუხისმგებლობის საზოგადოების ნიშნებია: 
# სავაჭრო საქმიანობის განხორციელება; 
# საზოგადოების საქმიანობაში პარტნიორთა პირადი მონაწილეობა; 
# ერთიანი საფირმო სახელწოდების არსებობა; 
# საზოგადოების ვალდებულებებისათვის კრედიტორების წინაშე პარტნიორთა პასუხისმგებლობა თავიანთი პირადი ქონებით და სოლიდარულად. 

## წყარო
* საქართველოს კანონი მეწარმეთა შესახებ. მუხლი 20

კატეგორია:სამეწარმეო იურიდიული პირები
კაროლინური ძაღლი

**კაროლინური ძაღლი** () — ძაღლის ჯიში, რომელიც გამოყვანილია აშშ-ში უძველეს ხანაში.

ფიქრობენ, რომ ეს ძაღლი იმ პირველყოფილი ძაღლების შთამომავალია, რომლებიც აზიელებს ახლდნენ დღევანდელი ბერინგის სრუტის გასწვრივ მოგზაურობისას 8000 წლის წინ. ჩვეულებრივ ეს ძაღლი ძალიან ეჭვიანია და მასთან ფრთხილი მოპყრობაა საჭირო. კაროლინური ძაღლი აღმოაჩინა ჯორჯიის უნივერსიტეტის ბიოლოგიის პროფესორმა დოქტორმა ა. ლეირ ბრისბინმა აშშ-ის ენერგიის დეპარტამენტის სამშენებლო მოედანზე, მდინარე სავანის რაიონში. ეს მოშორებული რაიონია, სადაც ადამიანები ჩვეულებრივ არ ცხოვრობენ, ხოლო გარეული ძაღლები ასწლეულების განმავლობაში ისე ცხოვრობენ, რომ შინაურ ძაღლებთან შეჯვარების საშუალება პრაქტიკულად არ აქვთ. ბრისბინმა აღმოაჩინა, რომ ეს ძაღლები თითქმის ისევე გამოიყურებოდნენ, როგორც დინგო. 

სხვა მეცნიერებმა შეამჩნიეს, რომ კაროლინური ძაღლის ძვლების სტრუქტურა ძალიან ჰგავს ინდიელთა ათასწლოვან სამარხებში აღმოჩენილი ნეოლითური ძაღლებისას. კაროლინურ ძაღლს ავს სწორი ზურგი, ძლიერი, დაკუნთული უკანა ფეები, მუქი-ყავისფერი, ნუშისებრი თვალები. კარგად უძლებს სიცივეს და სიცხეს, ბალანს განსაკუთრებული მოვლა არ სჭირდება.

## რესურსები ინტერნეტში
* კაროლინური ძაღლი 

კატეგორია:პრიმიტიული ძაღლები
კატეგორია:ამერიკული წარმოშობის ძაღლის ჯიშები
ჰაილი

**ჰაილი** ( ''*), ასევე *ჰაიელი* ან*ჰაიილი* — ქალაქი ჩრდილო-დასავლეთ საუდის არაბეთში. ის არის ჰაილის პროვინციის დედაქალაქი. 2010 წლის აღწერით ქალაქის მოსახლეობა შეადგენს 356,876 ადამიანს.

ჰაილი წარმოადგენს აგროკულტურულ რეგიონს. განსაკუთრებით მნიშვნელოვანია მარცვლოვანი კულტურების, ფინიკის პალმის და ხილის წარმოება. სამეფოს ხორბლეულის წარმოების უმეტესობა მოდის ჰაილის პროვინციაზე. ისტორიულად ჰაილის ეკონომიკა დამყარებული იყო საქარავნო გზაზე. 

ჰალილში ცხოვრობდა და მოღვაწეობდა ისლამამდელი არაბი პოეტი ჰათიმ ალ-ტაი. ის ასევე წარმოადგენს ალ რაშიდების დინასტიის მშობლიურ ქალაქს, რომლებიც არაბეთის ნახევარკუნძულზე ბატონობისთვის საუდების მთავარი მოწინააღმდეგეები იყვნენ.

## ლიტერატურა 
*Madawi Al Rasheed: *Politics in an Arabian oasis. The Ibn Rashid Tribal Dynasty.* I.B. Tauris & Co Ltd, London -New York 1991 (based on a Ph.D. thesis presented to Cambridge University, 1988). ISBN 1-85043-320-8
*Lonely Planet: *The Middle East'', 3rd edition 2000. ISBN 0-86442-701-8

## რესურსები ინტერნეტში 
* University of Ha'il official website 
* Ha'il city official website 
* Online News Eye of Ha'il city official website 

## სქოლიო 
კატეგორია:საუდის არაბეთის ქალაქები
კატეგორია:საუდის არაბეთის ოაზისები
ფარაონის ძაღლი

**ფარაონის ძაღლი** () — ძაღლის ჯიში, რომელიც გამოყვანილია მალტაში უძველეს ხანაში.

ელეგანტური, არისტოკრატიული ფარაონის ძაღლი, შესაძლოა იმ პატარა მგლის შთამომავალია, რომელიც არავიის ნახევარკუნძულზე იყო გავრცელებული. დაახლოებით 2000 წლის წინ ფინიკიელმა ვაჭრებმა ეს ძაღლი ჩაიყვანეს მალტის და გოცოს კუნძულებზე, სადაც ჯიში სუფთა სახით შენარჩუნდა. არქეოლოგიური გათხრებისას აღმოჩენილი ჩონჩხის ნარჩენებით შეიძლება ვივარაუდოთ, რომ ჯერ კიდევ 5000 წლის წინ ფარაონის ძაღლის მსგავსი მონადირე ძაღლები არსებობდნენ შუა აღმოსავლეთში. ორი ფარაონის ძაღლი გამოსახულია დისკოზე, რომელიც ძვ.წ. 4000 წლით თარიღდება, ამ ძაღლების გამოსახულებები გვხვდება ასევე, ეგვიპტელი ფარაონების სამარხებზეც. დაახლოებით 2000 წლის წინ, ფარაონის ძაღლი ევროპაში მოხვდა. ეს ჯიში განსაკუთრებულად სუფთა სახით შენარჩუნდა იზოლირებულ ადგილებში, როგორიცაა მალტა და ბალეარის კუნძულები, ასევე სიცილიაზე, საფრანგეთსა და იტალიაში.

ნადირობისას ის იყენებს მხედველობას, სმენას და ყნოსვას. აქვს გრძელი დრუნჩი, საკმაოდ გრძელი, ბოლოსკენ შევიწროებული კუდი, ძლიერი, დაკუნთული თეძოები, ელეგანტური, გრძელი, დაკუნთული კისერი, საშუალო ზომის, მოძრავი ყურები, ოვალური თვალები, მოკლე, მბზინავი, უხეში ბალანი, რომელსაც თითქმის არ სჭირდება მოვლა. ადვილად ეგუება სიცხეს, ვერ ეგუება ქალაქის პირობებში ცხოვრებას, ძნელად იწვრთნება, სჭირდება დამატებითი ფიზიკური დატვირთვა.

## რესურსები ინტერნეტში
* ფარაონის ძაღლი 

კატეგორია:პრიმიტიული ძაღლები
კატეგორია:მალტური წარმოშობის ძაღლის ჯიშები
ვიტორიას ბრძოლა

**ვიტორიას ბრძოლა** — ნახევარკუნძულის ომის უდიდესი ბრძოლა. გაიმართა 1813 წლის 21 ივნისს ესპანეთის ქალაქ ვიტორიასთან,  ართურ უელსლის ხელმძღვანელობით ბრიტანეთ-ესპანეთ-პორტუგალიის გაერთიანებულ არმიასა და საფრანგეთის არმიას შორის, რომელსაც ხელმძღვანელობდნენ ჟოზეფ ბონაპარტი და მარშალი ჟან ბატისტ ჟურდანი. ბრძოლამ ბოლო მოუღო ფრანგების ხუთწლიან ბატონობას ესპანეთში. 

## რესურსები ინტერნეტში 
* The Cruel War in Spain - Armies, Battles, Skirmishes 
* Battle of Victoria. Spanish Source 

კატეგორია:ნაპოლეონის ომების ბრძოლები
კატეგორია:გაერთიანებული სამეფოს ბრძოლები
კატეგორია:საფრანგეთის ბრძოლები
კატეგორია:ესპანეთის ბრძოლები
კატეგორია:პორტუგალიის ბრძოლები
კატეგორია:1813 წლის ბრძოლები
მსოფლიო საფეხბურთო ჩემპიონატი 2014: ჯგუფი G

**ფეხბურთის მსოფლიო ჩემპიონატი 2014: ჯგუფი G** — G ჯგუფში თამაშები 16 ივნისიდან 26 ივნისამდე გაიმართება . ჯგუფი შედგება, გერმანიის, აშშ-ის, პორტუგალიისა და განას ნაკრებებისგან.

ჯგუფში გამარჯვებული დაუპირისპირდება H ჯგუფის მეორეადგილოსანს, ხოლო G ჯგუფის მეორეადგილოსანი — H ჯგუფის გამარჯვებულს.

|}

*ყველა დრო მოცემულია საქართველოს დროით (UTC+4)*

## გერმანია — პორტუგალია 
|valign="top"|
|valign="top" width="50%"|

|}

## განა — აშშ 
|valign="top"| 
|valign="top" width="50%"|

|}

## გერმანია — განა 
|valign="top"| 
|valign="top" width="50%"|

|}

## აშშ — პორტუგალია 
|valign="top"| 
|valign="top" width="50%"|

|}

## აშშ — გერმანია 
|valign="top"| 
|valign="top" width="50%"|

|}

## პორტუგალია — განა 
|valign="top"| 
|valign="top" width="50%"|

|}

## სქოლიო 
ჯგუფი G
ჩირნეკო დელ ეტნა

**ჩირნეკო დელ ეტნა** () — ძაღლის ჯიში, რომელიც გამოყვანილია იტალიაში უძველეს ხანაში.

ჩირნეკო დელ ეტნა ეგვიპტური მორბენალი ძაღლების კიდევ ერთი კლასიკური შთამომავალია, მას სუფთა სახით და შედარებით იზოლირებულად ამრავლებდნენ სიცილიაში, სადაც ის 2000 წლის წინ მოხვდა. ეს ცოცხალი, სპორტული იტალიური ძაღლი წარმომავლობით ახლოსაა ფარაონის ძაღლსა და პოდენკო იბისენკოსთან, თუმცა მათთან შედარებით ორჯერ პატარაა. ეს ჯიში თითქმის უცნობია სიცილიის ფარგლებს გარეთ. ასევე როგორც ზემოთ ნახსენები ჯიშები, ჩირნეკო დელ ეტნასაც ინტენსიური ვარჯიშები სჭირდება და ამიტომ მისი ყოლა ქალაქის პირობებში ძნელია. ეს ძაღლი არც ისე ადვილად იწვრთნება, ბავშვებს და ძაღლებს ძნელად ეგუება.

თბილ კლიმატში მას შეუძლია გარეთ ძილი და სახლის დაცვა. ჩირნეკო დელ ეტნას აქვს ყურადღებიანი თვალები, მოკლე, მბზინავი, უხეში ბალანი, გრძელი წინა ფეხები, ძლიერი თეძოები, გრძელი კუდი, რომელიც ბოლოსკენ ვიწროვდება. ჩირნეკო დელ ეტნა კარგად ეგუება სიცხეს, ბალანს კანსაკუთრებული მოვლა არ სჭირდება.

## რესურსები ინტერნეტში
* ჩირნეკო დელ ეტნა  

კატეგორია:პრიმიტიული ძაღლები
კატეგორია:იტალიური წარმოშობის ძაღლის ჯიშები
ავღანური მწევარი

**ავღანური მწევარი (ავღანი)** () — ძაღლის ჯიში, რომელიც გამოყვანილია ავღანეთში XVII საუკუნეში.

ალბათ, არ არსებობს სხვა ჯიში, რომელიც სილამაზით, ელეგანტურობით და ღირსებით ავღანს შეედრება. ავღანი, რომელსაც დასავლეთში მხოლოდ გარეგნობის გამო და არა სამუშაოდ) ამრავლებენ — საგამოფენო ძაღლია, რომელიც ნებისმიერ გარემოს დახვეწილობას სძენს. აღსანიშნავია, რომ ავღანეთში ეს ჭკვიანი ცხოველი ჯერ კიდევ გამოიყენება ცხვრების და თხების სადარაჯოდ და მგლებზე და მელიებზე სანადიროდ. ხშირი, გრძელი ბეწვი ავღანს სიცივისგან იცავს, თუმცა ყოველდღე დავარცხნა და განსაკუთრებული მოვლა სჭირდება, წინააღმდეგ შემთხვევაში მალე ითელება. ავღანი გამოირჩევა დამოუკიდებლობით და ამიტომ ძნელად იწვრთნება და პატარაობიდანვე ფაქიზი მოპყრობა სჭირდება. ჯერჯერობით გაურკვეველია, როგორ მოხვდა ეს ჯიში შუა აღმოსავლეთიდან ავღანეთში. აქ არსებობს მისი სამი სახეობა: მოკლებალნიანი; თათებზე და ყურებზე ბალნით; გრძელი და ხშირი ბალნით.

ავღანის ბალნის შეფერილობა ნებისმიერია. ბალნითაა დაფარული ავღანის გრძელი და ძლიერი ფეხები, მკერდზე ბალანი ძალიან თხელი და ნაზია, კისერზე — გრძელი, ზურგზე — უფრო მოკლე და მკვრივი. ავღანის თავი გრძელია, მაგრამ არც ისე ვიწრო, მუქი-ოქროსფერი თვალები თითქმის სამკუთხედია. ავღანი კარგად ეგუება ქალაქის პირობებში ცხოვრებას, ასევე ცხელ და ცივ კლიმატს, ძნელად იწვრთნება, კეთილგანწყობილია ბავშვების მიმართ.

## რესურსები ინტერნეტში
* ავღანური მწევარი 

კატეგორია:მწევარი ძაღლები
კატეგორია:ავღანური წარმოშობის ძაღლის ჯიშები
პოდენკო იბისენკო

**პოდენკო იბისენკო** () — ძაღლის ჯიში, რომელიც გამოყვანილია ესპანეთში უძველეს ხანაში.

რამდენიმე ათასი წლის წინ ხმელთაშუა ზღვის კუნძულებზე პოდენკო იბისენკო ვაჭრებმა ჩაიყვანეს. ეს ჯიში გავრცელდა, ასევე, სამხრეთ საფრანგეთის ტერიტორიაზე. პოდენკო იბისენკოს ბალანი შეიძლება იყოს უხეში, გლუვი ან გრძელი, სხვადასხვა შეფერილობის, მათ შორის თეთრი, თეთრი-ჟღალით, ჟღალი. პოდენკო იბისენკო დიდი ხნის წინ გავრცელდა ესპანეთშიც, სადაც მას ნადირობისას იყენებენ. პატრონის ერთგული ეს ძაღლი ხშირად ფრთხილია უცხოებთან. 

აქვს ძლიერი თეძოები, რაც საშუალებას აძლევს სწრაფად განავითაროს დიდი სიჩქარე. დიდი ყურები კარგად იჭერს ხმებს, რაც ეხმარება ნადირობისას, აქვს ცოცხალი და სუფთა ქარვისფერი თვალები, გრძელი კუდი. პოდენკო იბისენკო ცუდად ეგუება ქალაქის პირობებში ცხოვრებას. ბალანს განსაკუთრებული მოვლა არ სჭირდება. კარგად ეგუება სიცხეს, ძნელად იწვრთნება, სჭირდება დამატებითი ფიზიკური დატვირთვა.

## რესურსები ინტერნეტში
* პოდენკო იბისენკო 

კატეგორია:პრიმიტიული ძაღლები
კატეგორია:ესპანური წარმოშობის ძაღლის ჯიშები
მაიკლ მენი (რეჟისორი)

**მაიკლ მენი** (; დ. 5 თებერვალი, 1943, ჩიკაგო) — ამერიკელი კინორეჟისორი, პროდიუსერი და სცენარისტი. არის BAFTA-სა და კანის კინოფესტივალის ჯილდოების ლაურეატი.

## ფილმოგრაფია 
*1981 — ქურდი (*Thief*) 
*1992 — უკანასკნელი მოჰიკანი (*The Last of the Mohicans*) 
*1995 — შერკინება (*Heat*) 
*1999 — შინაკაცი (*The Insider*) 
*2001 — ალი (*Ali*) 
*2009 — საზოგადოების მტრები (*Public Enemies*)

## რესურსები ინტერნეტში
*
*Senses of Cinema: Great Directors Critical Database
*Salon profile
*extensive Mann profile (in French) 
**Sight & Sound* – Mann's Top 10 All-Time Favorite Films
*Literature on Michael Mann

კატეგორია:ამერიკელი კინორეჟისორები
კატეგორია:დაბადებული 1943
კატეგორია:დაბადებული 5 თებერვალი
კატეგორია:ცოცხალი ადამიანები
აზავაკი

**აზავაკი** () — ძაღლის ჯიში, რომელიც გამოყვანილია მალიში უძველეს ხანაში.

ეს აფრიკული მწევარი თავდაპირველად ჩრდილო საჰარის ტუარეგების ტომების მიერ იქნა გამოყვანილი სადარაჯოდ და სანადიროდ. დღესდღეობით ის სამშობლოს ფარგლებს გარეთაც გვხვდება. როდესაც აზავაკს იყენებენ კურდღელზე სანადიროდ, ის აჩერებს ნადავლს, სანამ პატრონი არ მოვა. აზავაკს დარაჯობისადმი ბუნებრივი მიდრეკილება აქვს. ხშირად შეიძლება იმის ნახვა, როგორ სძინავს თავისი პატრონის, მალის მცხოვრებლების, სახლის ჩალის სახურავზე. როდესაც სახლს გიენა, ან სხვა ცხოველი უახლოვდება, აზავაკი პირველი ამჩნევს მას, ზემოდან ხტება, მას სხვა ძაღლებიც უერთდებიან. ისინი სწრაფად ერთიანდებიან და კლავენ, ან აძევებენ მომხდურს. 

აზავაკი ცოცხალი, დამოუკიდებელი და ძალიან სწრაფი ძაღლია. მას შეუძლია 60 კმ/სთ სიჩქარე განავითაროს. მისი მოკლე ბალანი ცხელ კლიმატს ესადაგება, გრძელ, სწორ წინა ფეხებზე კარგად განვითარებული კუნთები აქვს, თეძოები ბრტყელი, მკერდი ძალიან ფართო არ არის, თუმცა ღრმაა, იდაყვები მკერდთან ახლოსაა განვითარებული, ძვლები ბრტყელია. აზავაკი კარგად იტანს სიცხეს, ვერ ეგუება ქალაქის პირობებში ცხოვრებას, სჭირდება დიდი ფიზიკური დატვირთვა.

## რესურსები ინტერნეტში
* აზავაკი 

კატეგორია:მწევარი ძაღლები
კატეგორია:აფრიკული წარმოშობის ძაღლის ჯიშები
ირლანდიური მგლის მახრჩობელა

**ირლანდიური მგლის მახრჩობელა** () — ძაღლის ჯიში, რომელიც გამოყვანილია ირლანდიაში უძველესი ხანა/XIX საუკუნეში.

ეს კეთილშობილური ჯიში, რომელიც ირლანდიაში თითქმის 2000 წელი არსებობდა, XIX საუკუნის შუახანებში თითქმის მთლიანად გაქრა, შემდგომში ჯიშის აღდგენა მოახერხა ბრიტანული არმიის კაპიტანმა გრემმა.

ირლანდიური მგლის მახრჩობელას კელტები თავდაპირველად მგლებზე სანადიროდ იყენებდნენ, როგორც ჩანს ირლანდიაში ისინი რომაელებმა შეიყვანეს. დღესდღეობით მგლის მახრჩობელა ძალიან ერთგული მოდარაჯეა, თუმცა თავისი ზომების გამო დიდი სივრცე სჭირდება, ამიტომ ქალაქის პირობებს ძნელად ეგუება. ირლანდიური მგლის მახრჩობელა კარგად იტანს სიცივეს, ბავშვებთან და სხვა ძაღლებთან ურთიერთობა არ უჭირს, კარგი მოდარაჯეა.

მისი ბალნის შეფერილობა შეიძლება იყოს მრავალფეროვანი, თავი გრძელი აქვს, უხეში ბალანი თვალების ზევით და ქვედა ყბის ქვევით წაგრძელებულია, თეძოები გრძელი და სწორი აქვს, წინა ფეხები დაკუნთულია, მკერდი ღრმაა, სხეული წაგრძელებულია.

## რესურსები ინტერნეტში
* ირლანდიური მგლის მახრჩობელა 

კატეგორია:მწევარი ძაღლები
კატეგორია:ირლანდიური წარმოშობის ძაღლის ჯიშები
დირჰაუნდი

**დირჰაუნდი** () — ძაღლის ჯიში, რომელიც გამოყვანილია შოტლანდიაში შუა საუკუნეებში.

დირჰაუნდის დოკუმენტური ისტორია შუა საუკუნეებში დაიწყო, როდესაც შოტლანდიელი დიდგვაროვნები მას სანადიროდ იყენებდნენ. 1746 წელს კლანური სისტემის რღვევამ მისი არსებობა კითხვის ნიშნის ქვეშ დააყენა, სანამ ადგილობრივმა მცხოვრებმა, დუნკან მაკნეილმა არ აღადგინა. დახვეწილი და კეთილი დირჰაუნდი ოდესღაც მხოლოდ შოტლანდიელი არისტოკრატების საკუთრება იყო. ეს ჯიში სპეციალურად გამოიყვანეს შოტლანდიის უღრან ტყეებში ირმებზე სანადიროდ. XVIII საუკუნეში ტყის განადგურებასთან და ტორფის გაჩენასთან ერთად ამ ჯიშმა პოპულარობა დაკარგა. დღესდღეობით ეს ჯიში გავრცელებულია სამხრეთ აფრიკის რესპუბლიკაში, მაშინ, როდესაც შოტლანდიაში დირჰაუნდების რიცხვი უმნიშვნელოა. გარეგნულად ის ძალიან ჰგავს გრეიჰაუნდს, თუმცა აქვს უამინდობისგან დამცავი ბალანი.

კეთილი დირჰაუნდი კარგად ეგუება სხვა ძაღლებს და ბავშვებს. კარგად იტანს სიცივეს, მისი გაწვრთნა ადვილია, ვერ ეგუება ქალაქის პირობებში ცხოვრებას. დირჰაუნდის ბალნის ფერი შეიძლება იყოს ჟღალი, ღია-ვეფხვისებრი, მუქი-ვეფხვისებრი, მოცისფრო-ნაცრისფერი, ნაცრისფერი. მუქი ყავისფერი თვალები ალერსიანად იყურება, ავს ძლიერი, კარგად განვითარებული კისერი, მუცელზე შედარებით ნაზი ბალანი აქვს, გრძელი თავი თვალებთან, შემდეგ კი ცხვირისკენ ვიწროვდება, ფეხებზე ძალიან ცოტა ბალანია, გრძელი კუდი ბოლოსკენ ვიწროვდება და თითქმის მიწამდე წვდება.

## რესურსები ინტერნეტში
* დირჰაუნდი 

კატეგორია:მწევარი ძაღლები
კატეგორია:შოტლანდიური წარმოშობის ძაღლის ჯიშები
კომანდიტური საზოგადოება

**კომანდიტური საზოგადოება** (კს) — საზოგადოება, რომელშიც რამდენიმე პირი ერთიანი საფირმო სახელწოდებით ეწევა სამეწარმეო საქმიანობას. 

კომანდიტური საზოგადოებ შედგება შეზღუდული და სრული პარტნიორებისაგან.

* შეზღუდული პარტნიორები (*კომანდიტები*) საზოგადოების კრედიტორების წინაშე პასუხს აგებენ განსაზღვრული საგარანტიო თანხით. 
* სრული პარტნიორები (*კომპლემენტარები*) საზოგადოების კრედიტორების წინაშე პასუხს აგებენ, როგორც სოლიდარული მოვალეები – მთელი თავისი ქონებით, პირდაპირ და უშუალოდ. კომანდიტური საზოგადოების მიმართ ზოგადი ნაწილის წესებთან ერთად გამოიყენება სოლიდარული პასუხისმგებლობის საზოგადოების შესაბამისი წესები, თუ ამ თავით სხვა რამ არ არის გათვალისწინებული. 

## ლიტერატურა
* საქართველოს კანონი მეწარმეთა შესახებ. მუხლი 34

კატეგორია:სამეწარმეო იურიდიული პირები
დენი გლოვერი

**დენი გლოვერი** ( დ. 22 ივლისი, 1946, სან-ფრანცისკო) — ამერიკელი მსახიობი, რეჟისორი და პოლიტიკური აქტივისტი. აგრეთვე დაკავებულია ჰუმანიტარული საქმიანობით.

## ფილმოგრაფია
## რესურსები ინტერნეტში 
* 
* 
* Danny Glover at Emmys.com 

კატეგორია:დაბადებული 1946
კატეგორია:დაბადებული 22 ივლისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:აფრო-ამერიკელი კინორეჟისორები
კატეგორია:აფრო-ამერიკელი მამაკაცი მსახიობები
კატეგორია:ამერიკელი სამოქალაქო უფლებების დამცველი აქტივისტები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი გამხმოვანებლები
კატეგორია:სან-ფრანცისკოს სახელმწიფო უნივერსიტეტის კურსდამთავრებულები
კატეგორია:მსახიობები ანბანის მიხედვით
კატეგორია:ცოცხალი ადამიანები
ახალი ზელანდიის მიწების ომები

**ახალი ზელანდიის მიწების ომები** (, , ასევე ცნობილია როგორც **ახალი ზელანდიის ომები** () და **მაორებთან ომი** () — შეიარაღებული კონფლიქტების სერია ახალ ზელანდიაში. მიმდინარეობდა 1845-1872 წლებში, ერთი მხრივ მაორებსა და მეორე მხრივ, ბრიტანეთის არმიასა და ევროპელ ახალმოსახლეებს შორის. 1840 წლის ბრიტანელებთან დადებული ვაიტანგის ხელშეკრულების შედეგად მაორებმა მოიპოვეს უფლებები მიწებზე, მიუხედავად ამისა, ევროპელი ახალმოსახლეები არ ასრულებდნენ ხელშეკრულების არცერთ პუნქტს. ხშირად ითვისებდნენ მიწებს ან ყიდულობდნენ დიდი ფასდაკლებით. მაორებმა დაიწყეს სამშობლოს დაცვა იარაღით ხელში. პირველი შეიარაღებული კონფლიქტი გახდა 1843 წლის ქალაქ ნელსონის ინციდენტი, რომლის შედეგად დაიღუპა 22 ადამიანი.

## რესურსები ინტერნეტში 
* New Zealand Wars
* The New Zealand Land Wars

## სქოლიო
კატეგორია:ახალი ზელანდიის ისტორია
კატეგორია:გაერთიანებული სამეფოს ომები
გოგირდწყალბადი

**გოგირდწყალბადი** — H2S გოგირდის ნაერთი წყალბადთან. უფერო აირი, აქვს ლაყე კვერცხის სუნი. წყალში კარგად იხსნება. მისი წყალხსნარი სუსტი მჟავაა. გოგირდწყალბადი ძლიერი აღმდგენელია. ძლიერი დამჟანგველები გოგირდწყალბადს გოგირდმჟავად ჟანგავენ. ჰაერზე ნელა იჟანგება, გაცხელებისას იწვის და იძლევა გოგირდოვან აირს და წყალს. ბუნებაში მოიპოვება ვულკანურ აირებში, გოგირდოვან მინერალურ წყლებში (მაგალითად თბილისში). წარმოიქმნება ცილოვან ნივთიერებათა დაშლის დროს. მიიღება 200-400°C-ზე გოგირდისა და წყალბადის ურთიერთქმედებისას, სულფიდებზე განზავებული მჟავას მოქმედებით და სხვა. გოგირდწყალბადი ნერვულ სისტემაზე მოქმედი საწამლავია. წარმოებაში მისი ზღვრული დასაშვები კონცენტრაცია ჰაერში არის 0,01 მგ/ლ.

## ლიტერატურა 
კატეგორია:წყალბადის ნაერთები
კატეგორია:მჟავები
ბილი კრუდაპი

**ბილი კრუდაპი** (; დ. 8 ივლისი, 1968, მანჰესეტი) — ამერიკელი კინოსა და თეატრის მსახიობი. აგრეთვე მოღვაწეობს როგორც ამხმოვანებელი.

## ფილმოგრაფია
## რესურსები ინტერნეტში 
*

კატეგორია:დაბადებული 8 ივლისი
კატეგორია:დაბადებული 1968
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ტონის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ბანსკა-ბისტრიცა

**ბანსკა-ბისტრიცა** (  ) — ქალაქი ცენტრალურ სლოვაკეთში, ბანსკა-ბისტრიცის მხარის ცენტრი. მდებარეობს ზღვის დონიდან 362 მ სიმაღლეზე, მდინარე ჰრონის კლაკნილში, რომელიც შემოსაზღვრულია დაბალი ტატრების, დიდი ფატრისა და კრემნიცკე-ვრხის მთებით. 2011 წლის მოსახლეობის აღწერის მიხედვით ქალაქში ცხოვრობდა 78 327 ადამიანი. ბანსკა-ბისტრიცა 1944 წლის 29 აგვისტოდან 27 ოქტომბრამდე იყო სლოვაკეთის ეროვნული აჯანყების მთავარი ცენტრი. ბანსკა-ბისტრიცა ამჟამად ცენტრალური სლოვაკეთის არაოფიციალური დედაქალაქია. არის ღირსშესანიშნავი ობიექტები.

## მმართველობა
ქალაქს აქვს მუნიციპალიტეტის სტატუსი, ჰყავს მერი () და ქალაქის საბჭო (*mestské zastupiteľstvo*). ირჩევიან ოთხი წლით. მოქმედი მერია (2014 წლიდან) იან ნოშკო, უპარტიო. ქალაქი იყოფა ოთხ რაიონად:
# Staré mesto, Uhlisko, Prednádražie, Šalková, Senica, Majer (7 წევრი)
# Kráľová, Iliaš, Kremnička, Rakytovce (4 წევრი)
# Radvaň, Fončorda, Podlavice, Skubín (11 წევრი)
# Sásová, Rudlová, Uľanka, Jakub, Kostiviarska (10 წევრი)

ბანსკა-ბისტრიცა არის ამავე სახელწოდების მხარის დედაქალაქი 1960-1990 წლებში ის იყო ცენტრი უფრო დიდი რეგიონისა, რომელიც მოცავდა მთელ ცენტრალურ სლოვაკეთს, მაგრამ 1996 წლის რეფორმის შემდეგ ის გაიყო ბანსკა-ბისტრიცას, ჟილინას და ნაწილობრივ ტრენჩინის მხარეებად. ბანსკა-ბისტრიცა არის ამავდროულად ამავე სახელწოდების რაიონის ცენტრი.

ქალაქში განთავსებულია რამდენიმე ეროვნული სახელმწიფო დაწესებულების ადგილობრივი ფილიალი, მათ შორის ყველაზე მნიშვნელოვანია საგადასახადო სამსახურის, სახელმწიფო ფოსტისა და ეროვნული ბანკის ოფისები.

## რესურსები ინტერნეტში 
* 

## სქოლიო
კატეგორია:სლოვაკეთის ქალაქები
Путин хуйло!

მინი|220პქ|ვლადიმერ პუტინი
მინი|220პქ|გრაფიტი ქუჩაში

„**Путин хуйло!**“ ( ) — ინტერნეტში 2014 წლის მარტის ბოლოს გავრცელებული ვიდეორგოლი. მასში, ტამტამების ხმების ფონზე, ხარკოვის საფეხბურთო კლუბის მოყვარულები გამოხატავენ თავის დამოკიდებულებას ვლადიმერ პუტინისადმი, კერძოდ, რუსეთის მოქმედებებისადმი უკრაინის ტერიტორიაზე 2014 წელს. სიმღერის შესრულება რამდენიმე უკრაინულმა წამყვანმა როკ-ჯგუფმაც დაიწყო. ჯგუფმა Друга ріка სიმღერა თავის კონცერტზე 2014 წლის 13 ივნისს დაუკრა.

## ისტორია
სიმღერის სახელწოდება და შინაარსი ვლადიმერ პუტინისადმი მიმართვას წარმოადგენს, რომელშიც მას ვულგარული ლექსიკით უწოდებენ хуйло-ს, წარმოებულს хуй-სგან, რაც რუსულად მამაკაცის სასქესო ორგანოს სინონიმია.

სიმღერა პირველად 30 მარტს შესრულდა, უკრაინული საფეხბურთო კლუბების „მეტალისტისა“ და „შახტარის“ შეხვედრის წინ, მათივე თაყვანისმცემლების მიერ. სიმღერის პოპულარობა გავრცელდა როგორც უკრაინაში, ასევე მის ფარგლებს გარეთ და რუსეთშიც შეაღწია.

14 ივნისს ფრაზა წარმოთქვა უკრაინის შინაგან საქმეთა მინისტრმა ანდრეი დეშიცამ, როდესაც იგი ცდილობდა მოსკოვის მიერ ქვეყნის აღმოსავლეთით ტერორისტთა მხარდაჭერაზე პასუხად კიევში რუსეთის საელჩოს წინ შეკრებილების დამშვიდებას. მოგვიანებით მან თავისი მოქმედება აღწერა ასე: „მთავარი იყო ხალხის შეკავება“.

მსოფლიო მედიას სწრაფად მოედო სიმღერის პოპულარობის შესახებ სტატიების შექმნის ჯაჭვი. ამა თუ იმ საშუალებაში ცდილობდნენ სიმღერის სახელწოდების თარგმნასაც.

ანდრეი დეშიცას განცხადებაზე პასუხად რუსეთის პრემიერ-მინისტრმა დიმიტრი მედვედევმა განაცხადა, რომ ეს საქციელი არაადეკვატური იყო. რუსეთის საგარეო საქმეთა მინისტრი სერგეი ლავროვი აცხადებდა, რომ მისმა უკრაინელმა კოლეგამ წესრიგის ზღვარს გადააბიჯა. „არ ვიცი, ახლა როგორ უნდა გვქონდეს ურთიერთობა და თანამშრომლობა“.

დეშიცას ფრაზის შესახებ საუბრისას კიევში აშშ-ის ელჩმა ჯეფრი პაიეტმა განაცხადა: „დეშიცას დამსახურება ის არის, რომ სიტუაცია განიმუხტა. იგი გამოცდილი დიპლომატია, ნდობის დიდი მარაგით.“ აშშ-ის სახელმწიფო დეპარტამენტის პრეს-მდივანი ჯენ პსაკი ასევე ამართლებდა დეშიცას მიერ სიტუაციის განმუხტვის მცდელობას.

სიმღერა მიმოხილული იქნა მედიის სხვადასხვა საშუალებაში, როგორიც არის The Guardian, The Washington Post, Süddeutsche Zeitung, Le Monde, Lidové noviny, Radio Free Europe/Radio Liberty, The Atlantic,  The Wall Street Journal, და სხვებში.

## ტექსტი
## რესურსები ინტერნეტში
* სიმღერის 10 ვერსია

## სქოლიო
კატეგორია:ინტერნეტ-მიმები
კატეგორია:2014 წლის სიმღერები
კატეგორია:უკრაინული სიმღერები
ტაურანგის კამპანია

**ტაურანგის კამპანია** — ექვსთვიანი სამხედრო კონფლიქტი ახალი ზელანდიის პლენტის ყურეში. კამპანია ახალი ზელანდიის მიწების ომების ნაწილი იყო, რომელთა მონაწილეებიც იბრძოდნენ მიწების საკუთრებისა და სუვერენიტეტისათვის. ტაურანგის კამპანია იყო ვაიკატოს დაპყრობის გაგრძელება. ბრიტანელებს მეთაურობდა გენერალი დუნკან კამერონი და პოლკოვნიკი ჰენრი გრირი, ხოლო მაორების ივის ნაწილებს მეთაურობდა რავირი პუჰირაკე.

## ლიტერატურა 
* Belich, James (1996) *Making peoples*. Penguin Press.
* Maxwell, Peter (2000). *Frontier, the Battle for the North Island of New Zealand*. Celebrity Books.
* Simpson, Tony (1979). *Te Riri Pakeha*. Hodder and Stoughton.
* Vaggioli, Dom Felici (2000). *History of New Zealand and its Inhabitants*, Trans. J. Crockett. Dunedin: University of Otago Press. Original Italian publication, 1896.
* "The People of Many Peaks: The Māori Biographies". (1990). From *The Dictionary of New Zealand Biographies, Vol. 1,  1769-1869*. Bridget Williams Books and Department of Internal Affairs, New Zealand.

კატეგორია:ახალი ზელანდიის ისტორია
ბაია-მარე

**ბაია-მარე** () — ქალაქი ჩრდილოეთ-დასავლეთ რუმინეთში, ტრანსილვანიის ისტორიული ოლქის ტერიტორიაზე, მარამურეშის ჟუდეცის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 123,738 ადამიანი. ფართობის მიხედვით რუმინეთის უდიდესი ქალაქია. პირველად მოხსენიებულია 1329 წელს. ქალაქშია XV საუკუნის შტეფანის გოთიკური კოშკი.

## რესურსები ინტერნეტში 
* ბაია-მარე — ოფიციალური საიტი

## სქოლიო
კატეგორია:რუმინეთის ქალაქები
რაფიის ბრძოლა

**რაფიის ბრძოლა** — ელინისტური პერიოდის ერთ-ერთი ყველაზე დიდი ბრძოლა პტოლემე IV-ისა და ანტიოქე III დიდის ძალებს შორის. მიმდინარეობდა ძვ. წ. 217 წლის 22 ივნისს. ეს იყო დიადოქოსების ელინისტურ სახელმწიფოებს შორის გამართული სირიული ომების შემადგენელი ნაწილი. 

პოლიბიოსის თანახმად პტოლემეს ჯარი შედგებოდა 70 000 ქვეითის, 5 000 ცხენოსანისა და 73 საბრძოლო სპილოსაგან. ანტიოქე დიდს კი ჰყავდა  62 000 ქვეითი, 6 000 ცხენოსანი და 102 საბრძოლო სპილო.

ბრძოლა დასრულდა პტოლემე IV-ის გამარჯვებით, ანტიოქემ დაკარგა თითქმის მთელი ახლო აღმოსავლეთი. 

## რესურსები ინტერნეტში 
*Battle of Raphia animated battle map  by Jonathan Webb
*Raphia Decree -English translation by E.R.Bevan

## სქოლიო
კატეგორია:სელევკიდები
კატეგორია:ელინიზმი
კატეგორია:ძვ. წ. III საუკუნის ბრძოლები
კატეგორია:ძველი ეგვიპტის ბრძოლები
სუნ ჯე-გი

**სუნ ჯე-გი** (Sung Jae-gi, , ჩინ. 成在基, დ. 11 სექტემბერი, 1967, დაეგუ, სამხრეთი კორეა —  გ. 26 ივლისი, 2013, სეული, სამხრეთი კორეა) — სამხრეთ კორეის ადამიანის უფლებათა აქტივისტი და სამოქალაქო აქტივისტი, ლიბერალიზმის ფილოსოფოსი. 2008 წლის იანვრიდან 2013 წლის 26 ივლისამდე იყო „Man of Korea“-ის პარტიული ხელმძღვანელი.

## იხილეთ აგრეთვე 
* ფემინიზმი 
* ლიბერალიზმი

## რესურსები ინტერნეტში 
* Suicide performance and journalist ethics News Dongah (English)
* Police continue search for missing men's rights activist yonhapnews 2013.07.27 (English)
* Body of Sung Jae-gi found in Han River Koreaherald 2013.07.29 (English)
* Activist's 'suicide' causes huge stir Koreatimes 2013.07.26 (English)
* South Korean channel films suicide  (English)
* Gender Equality Is Equality For Whom? Hanyangcom 2013.09.30 (English) 

## სქოლიო
კატეგორია:სამხრეთი კორეა
კატეგორია:დაბადებული  11 სექტემბერი
კატეგორია:დაბადებული 1967
კატეგორია:გარდაცვლილი  26 ივლისი
კატეგორია:გარდაცვლილი 2013
დავით ზურაბიშვილი

**დავით ზურაბიშვილი** (დ. 16 მარტი, 1957, თბილისი) — ქართველი ეკონომისტი, მწერალი და პოლიტიკოსი. საქართველოს რესპუბლიკური პარტიის წევრი.

1976 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1979-1981 წლებში მუშაობდა საქართველოს მეცნიერებათა აკადემიის ეკონომიკისა და სამართლის ინსტიტუტის უმცროს მეცნიერ-თანამშრომელად. 1981-1990 წლებში — მწერალთა კავშირის მხატვრული თარგმნისა და ლიტერატურულ ურთიერთობათა მთავარი სარედაქციო კოლეგიის რედაქტორად, უფროს მეცნიერ-რედაქტორად 1992-1994 წლებში.  1990-1991 წლებში იყო გამომცემლობა „იანუსის“ რედაქტორი, 1995-1996 წლებში — გაზეთ „არგუმენტის“ რედაქტორი, 1996-1997 წლებში — მშვიდობის, დემოკრატიისა და განვითარების კავკასიური ინსტიტუტის ბიულეტენ Georgia Profile-ის რედაქტორი, 1997-2004 წლებში — თავისუფლების ინსტიტუტის გამგეობის წევრი.

2004–2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.
2004–2005 წლებში იყო უპარტიო ფრაქცია „ნაციონალური მოძრაობა – დემოკრატების“ თავმჯდომარის მოადგილე და განათლების, მეცნიერების, კულტურისა და სპორტის კომიტეტის წევრი, პარლამენტის ბიუროს წევრი. 2005–2008 წლებში — ფრაქცია „დემოკრატიული ფრონტის“ წევრი და თავმჯდომარის მოადგილე. 2012–2013 წლებში — საქართველოს განათლებისა და მეცნიერების სამინისტროს მინისტრის მოადგილე.

პოლიტიკის, ეკონომიკისა და ლიტერატურის შესახებ არსებული სტატიების ავტორი.

## ბიბლიოგრაფია
* *მოგზაურობა სიზმარეთში, ანუ გიორგისა და ანასტასიას არაჩვეულებრივი თავგადასავალი*, თბ., 1997

## რესურსები ინტერნეტში
კატეგორია:ქართველი ეკონომისტები
კატეგორია:ქართველი მწერლები
კატეგორია:დაბადებული 16 მარტი
კატეგორია:დაბადებული 1957
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
დავით
კატეგორია:ცოცხალი ადამიანები